শ্রীনগরে স্যাটেলাইট ফোন সহ গ্রেফতার ২ মার্কিন নাগরিক

ওয়েব ডেস্ক : রবিবার শ্রীনগর (Srinagar) থেকে গ্রেফতার করা হল দুই মার্কিন নাগরিককে (US Citizens)। তাঁদের ব্যাগ থেকে স্যাটালাইট ফোন (Satellite phones) উদ্ধার হয়েছে বলে খবর। ওই দু’জনকে শ্রীনগর বিমানবন্দরে আটক করা হয়েছিল। তার পর তাঁদেরকে পুলিশের হাতে তুলে দেওয়া হয়েছে বলে খবর। প্রশ্ন উঠছে, কোনও বিদেশি শক্তি ভূস্বর্গে ষড়যন্ত্র করার চেষ্টা চালাচ্ছে?

সূত্রের খবর, বিমানবন্দরে রুটিন তল্লাশি চালানোর সময়েই ওই স্যাটেলাইট ফোনগুলি উদ্ধার করা হয়। ওই ফোনগুলি গারমিন সংস্থার। এই ধরণের স্যাটেলাইট ফোন ভারতে কঠোর ভাবে নিষিদ্ধ। তবে কী করতে তাঁরা এগুলো এনেছেন? তা নিয়ে সদত্তুর না দিতে পারেননি মার্কিন নাগরিকরা। এর পরেই তাঁদেরকে পুলিশের (Police) হাতে তুলে দেওয়া হয়। এই ঘটনার ইতিমধ্যে তদন্ত শুরু হয়েছে।

আরও খবর : তামিলনাড়ুতে মর্মান্তিক ঘটনা, মৃত ২০, আহত বহু

মূলত, ভারত সরকার অনুমতি না দিলে স্যাটেলাইট ফোন (Satellite phones) ব্যবহার করা যায় না। অনুমতি এছাড়া এগুলি কাছে রাখলে আটক, গ্রেপ্তার এবং বাজেয়াপ্ত করার নিদান রয়েছে। এদিকে এই স্যাটেলাইট ফোন কাছে রাখতে হলে ভারত সরকারের কাছ থেকে লিখিত অনুমতি নিতে হয়। কিন্তু এক্ষেত্রে দুই মার্কিন নাগরিক কিছুই করেননি বলে খবর। ফলে তাঁদেরকে গ্রেফতার করা হয়েছে।

মূলত, সাম্প্রতিক সময়ে ভারতের বিভিন্ন জায়গায় বৈদেশিক ষড়যন্ত্র সামনে এসেছে। জঙ্গি হাতে অস্ত্র তুলে দেওয়ার জন্য গ্রেফতারও হয়েছিলেন ৭ জন। অভিযুক্তদের আরও বিরুদ্ধে একাধিক অভিযোগ ছিল। ওই অভিযুক্তদের বিরুদ্ধে ইউএপিএ ধারায় মামলা দায়ের করে তদন্ত শুরু করেছে এনআইএ। এসবের মাঝে স্যাটেলাইট ফোন সহ ধরা পড়লেন দুই মার্কিন নাগরিক।